Kaarle Martel -ryhmä () oli vuosina 1973–1983 Ranskassa toiminut äärioikeistolainen ja arabiavastainen terroristijärjestö. Sen iskut kohdistuivat lähinnä vuonna 1962 Ranskan alaisuudesta itsenäistyneen Algerian valtion omistamiin yrityksiin, moskeijoihin sekä maassa asuviin algerialaisiin. Ryhmä oli nimetty Frankkien valtakunnan kuninkaan Kaarle Martelin mukaan, jonka sotajoukot kukistivat islaminuskoiset maurit vuonna 732 käydyssä Poitiers’n taistelussa.